ཧོང་ཀོང་གི་མཐའ་མའི་དབྱིན་ཇིའི་སྤྱི་ཁྱབ་འགན་འཛིན་ཕིན་ཏེན་ཁཱང་གིས་བརྙན་པར་བརྒྱུད་བར་དཔང་གནང་ཡོད་པ་དང་།ཁོང་གིས།ཟླ་གཉིས་ཙམ་ཕྱིན་པའི་ཧོང་ཀོང་གི་སློབ་མའི་དབུས་ཁུལ་བཙན་འཛིན་ལས་འགུལ་ལ་ཧོང་ཀོང་གཞུང་གིས་ཞེ་ངན་ཁོག་ལ་བཅངས་ནས་ནར་འགྱངས་གཡོ་ཐབས་བཀོལ་ཡོད་པ་དང་།ཧོང་ཀོང་གཞུང་ལ་སློབ་མ་དང་མཉམ་དུ་གྲོས་མོལ་བྱེད་རྒྱུའི་ལྷག་བསམ་མེད་པས།གནས་སྟངས་སེལ་མ་ནུས་པ་རེད།རྒྱ་ནག་དམངས་ཆེན་གྱི་ཧོང་ཀོང་ཆབ་སྲིད་བཅོས་བསྒྱུར་ཐད་ཀྱི་ཐག་གཅོད་དེ་ཕྱི་ལོ༡༩༨༤ལོར་སྤེལ་བའི་རྒྱ་ནག་དང་དབྱིན་ཇིའི་མཉམ་འབྲེལ་སྤྱི་བསྒྲགས་ཀྱི་ནང་དོན་དང་འགལ་ཟླ་ཡིན་པ་དང་།དབྱིན་ཇི་གཞུང་ལ་ཧོང་ཀོང་གི་ལས་དོན་ཐད་གཞལ་དུ་མེད་པའི་འོས་འགན་ཡོད་ཅེས་དང་།ཡང་ཁོང་གིས།འདས་པའི་ལོ༡༥འི་ནང་།རྒྱ་ནག་གི་ཨ་རིར་ཕྱི་ཚོང་དེ་བརྒྱ་ཆའི༡༦༠༠འཕར་ཡོད་པས།ཨ་རིས་དཔལ་འབྱོར་གྱི་ཁེ་ཕན་ལ་སེམས་ཁུར་བྱེད་མི་དགོས།རང་ཉིད་ཧོང་ཀོང་གི་སྤྱི་ཁྱབ་འགན་འཛིན་སྐབས་སུ།གཞི་རྩའི་ཁྲིམས་ལུགས་ལྟར་ཧོང་ཀོང་ལ་དམངས་གཙོ་ངོ་མ་ཞིག་འཛོམས་པའི་ཉི་མ་ཞིག་ཡོད་པར་ཡིད་ཆེས་བྱས་པ་ཡིན།འོན་ཀྱང་རྒྱ་ནག་གཞུང་ཧོང་ཀོང་ལ་དམངས་གཙོ་ངོ་མ་ཞིག་ཐོབ་རྒྱུར་འཇིགས་སྣང་ཡོད་པ་འདྲ།གལ་ཏེ་ཧོང་ཀོང་ལ་རང་དབང་ཆེ་ཙམ་ཐོབ་ཛེ་ཧོང་ཀོང་བ་ཚོར་རང་བཙན་གྱི་བསམ་བློ་སྐྱེ་སྲིད་པར་དོགས་པ་ཡོད།ཅེས་བརྗོད་འདུག